ธปท.ขายพันธบัตร 4 หมื่นล้านบาท
ธปท.ขายพันธบัตรระยะสั้นเพื่อดูดซับสภาพคล่องในระบบเศรษฐกิจ 4 หมื่นล้านบาท เปิดประมูล 10 มี.ค.นี้
8 มี.ค. 2560

ธปท.ขายพันธบัตรระยะสั้นเพื่อดูดซับสภาพคล่องในระบบเศรษฐกิจ 4 หมื่นล้านบาท เปิดประมูล 10 มี.ค.นี้น.ส.วชิรา อารมย์ดี ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ได้ออกประกาศแผนการประมูลขายพันธบัตรธนาคารแห่งประเทศไทย อายุไม่เกิน 15 วัน ประจำเดือนมี.ค. 2560 โดยจะเปิดประมูลขายพันธบัตรรุ่น พ.10/14 /60 ในวันที่ 10 มี.ค.นี้ วงเงินรวม 4 หมื่นล้านบาท ซึ่งพันธบัตรอายุ 14 วัน โดยให้ชำระเงินวันที่ 14 มี.ค.และครบอายุวันที่ 28 มี.ค.นี้ทั้งนี้ การประมูลขายพันธบัตรของธปท.เป็นการดำเนินการ เพื่อดูแลหรือดูดสภาพคล่องในระบบเศรษฐกิจให้อยู่ในระดับที่เหมาะสมกับกิจกรรมทางเศรษฐกิจ และให้สภาพคล่องสอดคล้องกับระดับอัตราดอกเบี้ยนโยบายในปัจจุบันที่ 1.5% เป็นการดูแลเสถียรภาพระบบเศรษฐกิจการเงินอีกทางหนึ่ง